दूसरे हाफ में मेजबान ने सजगता से मौके को लपका और गोल कर अपनी टीम को बढ़त दिलाई। दिल्ली के कमजोर डिफेंस की गलती का फायदा उठाकर सीके वीनीत ने मैच के 48वे मिनट में गोल दागा और टीम को 1-0 से आगे कर दिया। मैच के 52वें मिनट में केरला के पास अपनी बढ़त दोगुना करने का मौका था लेकिन प्रांसिसको ने अब्दुल के प्रयास को नकार दिया। 59वें मिनट में अब्दुल ने एक और केशिश की लेकिन इस बार भी वे नाकाम रहे। दिल्ली की मेहनत अंतिम क्षणों में काम आई। कप्तान प्रीतम के पास गेंद गई। उन्होंने करारा प्रहार करते हुए गोलपोस्ट के सामने इसे भेजा और निकोला क्रेमारेविक ने हेडर लगाना चाहा और वे असफल रहे। गेंद उनके पास से निकलते हुए आंद्रेजा के पास गई और इस खिलाड़ी ने बिना गलती किए दिल्ली के हार को टाल दिया।